text: [{"text_idx": "#000001", "text": "Ongland og Frakland vo\u0301ru sannf\u00f8randi"}, {"text_idx": "#000002", "text": "Giroud setti met, og Mbappe\u0301 var i\u0301 hopla, ta\u0301 heimsmeistararnir sendu Po\u0301lland u\u0301t. Ongland vann 3-0 annan dystin a\u0301 ra\u00f0 og skal sp\u00e6la mo\u0301ti Fraklandi n\u00e6sta vikuskifti\u00f0."}, {"text_idx": "#000004", "text": "Fo\u0301tbo\u0301ltsa\u0301huga\u00f0i kunnu seta ein sto\u0301ran kross i\u0301 kalendaran til leygarkv\u00f8ldi\u00f0 10. desember. Klokkan 19 (f\u00f8royska ti\u0301\u00f0) leygarkv\u00f8ldi\u00f0 fara Ongland og Frakland a\u0301 leikv\u00f8llin i\u0301 Al Kohr, har eitt HM-ha\u0301lvfinalupla\u0301ss er uppa\u0301 sp\u00e6l.Li\u00f0ini vo\u0301ru grei\u00f0ir favorittar til dystin og gj\u00f8rdu eisini si\u0301na skyldu. Oliver Giroud fo\u0301r framvi\u00f0 Thierry Henry a\u0301 listanum yvir mest skorandi sp\u00e6lararnar a\u0301 franska landsli\u00f0num nakranti\u0301\u00f0, ta\u0301 hann leg\u00f0i Frakland a\u0301 odda stutt mo\u0301ti Po\u0301llandi. Ta\u00f0 var Kylian Mbappe\u0301, i\u00f0 leg\u00f0i upp, og hann skein i\u0301 seinna ha\u0301lvleiki vi\u00f0 tveimum ma\u0301lum - ta\u00f0 seinna var ein perla - og er nu\u0301 toppskju\u0301tti i\u0301 endasp\u00e6linum vi\u00f0 fimm ma\u0301lum. Robert Lewandowski fekk seinasta or\u00f0i\u00f0 vi\u00f0 einum brotssparki i\u0301 si\u0301num helst seinasta HM-dysti nakranti\u0301\u00f0.Ongland stri\u0301\u00f0ist fyri at fa\u0301a ta\u00f0 heim, i\u0301 dag eydna\u00f0ist at basa Senegal vi\u00f0 n\u00f8krum go\u0301\u00f0um ma\u0301lum. Fyrst skora\u00f0i Jordan Henderson, i\u00f0 heldur o\u0301v\u00e6nta\u00f0 byrja\u00f0i inni a\u0301 sentrala mi\u00f0v\u00f8llinum, og beint fyri ha\u0301lvleik \u00f8kti Harry Kane vi\u00f0 si\u0301num fyrsta ma\u0301li i\u0301 endasp\u00e6linum. I\u0301 ba\u0301\u00f0um f\u00f8rum sp\u00e6ldi ungi Jude Bellingham ein sto\u0301ran leiklut. Phil Foden, i\u00f0 aftur hesufer\u00f0 byrja\u00f0i inni, leg\u00f0i upp til si\u0301tt seinna ma\u0301l i\u0301 57. minutti, ta\u0301 Bukayo Saka setti punktum.Heimsmeistararnir og EM silvurvinnararnir si\u0301ggja v\u00e6l u\u0301t og skulu nu\u0301 hugsavna seg um braki\u00f0, sum ver\u00f0ur um seks dagar."}, {"text_idx": "#000008", "text": "Bresta saman um finalupla\u0301ss i\u0301 anna\u00f0kv\u00f8ld"}, {"text_idx": "#000009", "text": "U15-genturnar sku\u0301gva\u00f0u alla mo\u0301tst\u00f8\u00f0u av vegnum"}, {"text_idx": "#000010", "text": "U21-landsli\u00f0i\u00f0 so at siga o\u0301broytt"}, {"text_idx": "#000011", "text": "13 ny\u0301ggir venjarar fingi\u00f0 pro\u0301gv"}]